Atrå kirke
Store norske leksikon,Kunst og estetikk,Arkitektur og landskap,Kirker, slott og gårder,Norske kirkebygg
Atrå kirke er en kirke i Atrå og Mæl sogn i Tinn kommune i tidligere Telemark fylke, beliggende ved fylkesvei 364 nær nordvestenden av Tinnsjø.
Det er en tømret langkirke, tegnet av slottsarkitekt Hans Ditlev Franciscus von Linstow. Kirken ble innviet i 1836 og påbygd i 1924. Altertavlen med fremstilling av Jesus og disiplene i Emmaus er malt av Lars Osa etter forbilde av Eilif Peterssens altertavle i Kristiansand domkirke. Etter krigen ble kirken pusset opp, og Øystein Orekås ble engasjert til å male kirken innvendig, med særpreget rosemaling i taket.I en tidligere stavkirke på samme sted fantes en planke med runeinnskrift fra 1100-tallet. Den tilhører nå Universitetets oldsaksamling i Oslo. To av kirkeklokkene stammer fra stavkirken. En tredje klokke ble gitt som gave fra A/S Rjukanfos i 1925. Les mer i Store norske leksikon arkitektur arkitektur i Norge kirke